CELEX: 62020TN0590
Language: lt
Date: 2020-09-25 00:00:00
Title: Byla T-590/20: 2020 m. rugsėjo 25 d. pareikštas ieškinys byloje Clariant ir Clariant International / Komisija

2020 11 23   
            
            
               LT
            
            
               Europos Sąjungos oficialusis leidinys
            
            
               C 399/42
            
         
      2020 m. rugsėjo 25 d. pareikštas ieškinys byloje Clariant ir Clariant International / Komisija
      
      (Byla T-590/20)
      (2020/C 399/58)
      Proceso kalba: anglų
      
         Šalys
      
      
         Ieškovės: Clariant AG (Mutencas, Šveicarija), Clariant International AG (Mutencas), atstovaujamos advokatų F. Montag ir M. Dreher
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2020 m. liepos 14 d. Komisijos sprendimo C(2020) 4817 final (byla AT.40410 – Etilenas) 2 straipsnio c dalį tiek, kiek pagal ją skirta bauda viršija 94 405 800 EUR;
               
            
                  —
               
               
                  nepatenkinus pirmojo reikalavimo, proporcingai sumažinti ieškovėms pagal 2020 m. liepos 14 d. Komisijos sprendimo C(2020) 4817 final 2 straipsnio c dalį skirtą 155 769 000 EUR baudą;
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad nepasinaudojus suteikta diskrecija buvo padarytas Reglamento 1/2003 23 straipsnio 3 dalies ir proporcingumo bei gero administravimo principų pažeidimas, nes Komisija mechaniškai padidino baudą už pakartotinį pažeidimą, remdamasi (nurodytais) standartiniais kriterijais ir neatsižvelgdama į šios bylos aplinkybes.
               
            
                  2.
               
               
                  Antrasis ieškinio pagrindas grindžiamas tuo, kad Komisija mechaniškai padidino baudą pagal Baudų skyrimo gairių 37 punktą, neatsižvelgdama į šios bylos aplinkybes, ir nepasinaudojo jai suteikta diskrecija.
               
            
                  3.
               
               
                  Trečiajame ieškinio pagrinde Bendrojo Teismo prašoma proporcingai sumažinti skirtą baudą, pasinaudojant jam suteikta neribota jurisdikcija pagal Reglamento 1/2003 31 straipsnį.